
Összefoglalás
Az élelmiszeranalitikai tisztaságú foszforsav, illetve foszfátok előszeretettel alkalmazott adalékanyagok, melyeket alkoholmentes üdítőitalok savanyítására használnak az üdítőitalgyártó cégek. Teszik ezt annak ellenére, hogy ezen adalékanyagoknak egészségre gyakorolt hatására vonatkozó ismereteink meglehetősen ellentmondásosak. Számos tanulmány szerint a csontritkulás, illetve fogszuvasodás hátterében gyakran az üdítőitalokban található foszforsav áll. A colarajongókat évekig riogatták azzal a rémtörténettel, hogy a colafélék képesek a fogat egy éjszaka alatt feloldani. Ugyan ez a legenda tévesnek bizonyult, egy 2006-ban készült tanulmány szerint tízszer több dentint (a fogat felépítő anyag) képesek lebontani a fogyasztást követő három percben, mint a gyümölcslevek, méghozzá a bennük található, maró hatású citrom- és foszforsavtartalomnak köszönhetően.

A diákok egy élelmiszeranalitikai laboratóriumban működő kutatócsoport tagjai, akik felkérést kaptak cola minták foszforsavtartalmának meghatározására különböző analitikai módszerekkel.
Feladatcsoport típusa
E
Ez a feladattípus a következő képességek fejlesztését célozza meg:

· Problémamegoldás csapatmunkában
· Tudományos ismeretek alkalmazása problémamegoldásban

· Tudományos eredmények megfigyelése, mérése, kiértékelése
· Kommunikáció

· Idő és munkabeosztás

· Alapanyagok felhasználása, berendezések alkalmazása

Mérési technikák
Ultraibolya és látható spektrofotometria

Potenciometria

Alkalmazási terület

Egészség és élelmiszerbiztonság

Idő

· Gyakorlati munka
: 360 perc
· Elméleti óra

:   80 perc
· Tanórán kívüli idő
: 180 perc
StandardBase szabványvizsgálatok

Foszfát meghatározása diétás Coca Colából spektrofotometriásan

Foszforsav meghatározása diétás coca Colából potenciometrikusan

StandardBase mérési technikák
Ultraibolya és látható (UV-Vis) spektroszkópia

Potenciometria

Egyéb források
http://eur-lex.europa.eu/LexUriServ/site/en/consleg/1995/L/01995L0002-20060815-hu.pdf
Diák feladatleírás
Cola üdítőital foszfát- és foszforsavtartalmának meghatározása

(Eredeti cím: ACIDIC COLA Determining phosphoric acid concentration in colas)

A foszfor az  élő szervezetek egyik kulcsfontosságú eleme. A foszfát (PO43-) formájában megtalálható szervetlen foszfor fontos szerepet tölt be egyes biomolekulák, így a DNS, RNS vázának felépítésében. Az élő sejtekben az energiatranszport folyamatok ugyancsak foszfát-származékok segítségével (pl. adenozin-trifoszfát, ATP) zajlanak. A legtöbb sejten belüli, energiaigényes folyamathoz az ATP biztosítja a szükséges energiát. Egy alapvető sejtszabályzó folyamat, az ún. foszforiláció során szintén az adenozin-trifoszfát játszik kulcsszerepet. A foszfor-származékok egyéb szerepkörben is fontos funkciót töltenek be. Így megtalálhatók a sejtmembránok építóanyagában, a foszfolipidekben. A gerincesek vázában megtalálható kálcium-foszfát a csontok merevségét biztosítja. Túlzott mennyiségű foszfát azonban a kalcium szervezetből való kiürülését eredményezi szervetlen sók formájában. Ezek, amennyiben nem távoznak az emésztőrendszeren keresztül, felhalmozódhatnak és különböző kövek (pl. vesekő) kialakulását okozhatják.

A foszfáttartalmú üdítőitalok mértéktelen fogyasztása a kálcium-foszfát háztartás felborulását eredményezheti, mivel a foszforsav az alkoholmentes üdítőitalok gyakran alkalmazott adalékanyaga, mint ún. ízfokozó. Több tanulmány közvetlen összefüggést mutatott ki az üdítőitalok foszforsavtartalma és a fogszuvasodás, valamint a csontritkulás között. A foszforsav azon tulajdonsága miatt fő kockázati tényező, hogy képes a kalciumot kivonni a csontokból és a fogakból. Ezért az üdítőitalokban hivatalosan megengedett mennyisége szigorú rendelkezésekkel szabályzott pl. az Európai Unió élelmiszerkönyve által.

Eligazítás:

Az egészségbiztonság növelése céljából az Európai Élelmiszerbiztonsági Tanács új rendelkezést bocsátott ki az üdítőitalok vonatkozásában. Az új rendelkezés alacsonyabb határértéket ír elő egy sor élelmiszeradalék, pl. ízfokozó, tartósítószer stb. vonatkozásában. A forgalmazáshoz szükséges hivatalos engedélyek beszerzéséhez a colagyártó cégeket felszólították, hogy szolgáltassanak mintákat termékeikből tesztelés céljából. Az engedélyezéshez egy sor minőségi előírás teljesítésére van szükség. Ezek egyike a minták foszfát/foszforsavtartalma, amelyek a csontritkulás és fogszuvasodás szempontjából lehetséges kockázati tényezők. A gyártók elküldték az Élelmiszerbiztonsági Tanácsnak a mintáikat, hogy engedélyeztessék termékeiket.

A tanács továbbküldte a mintákat hivatalosan bejegyzett laboratóriumokba, hogy a szükséges elemzéseket elvégezzék. A te csapatod tagja ennek a laboratóriumnak és felkérést kapott a minták foszfát/foszforsavtartalmának elemzésére. Két független módszer áll a rendelkezésedre hogy a kívánt méréseket elvégezd.

Ahhoz, hogy a megbízást időben elvégezzétek, szükség van a feladatok pontos megtervezésére és időbeli beosztására, mielőtt a munkához hozzáláttok. A mérési eredmények összegyűjtéséhez és megbízható kiértékeléséhez szükséges a más, ugyanilyen méréseket végző csoportokkal való adategyeztetés, kommunikáció. Az eredményeket végül ismertetni kell a megrendelőkkel, a gyártókkal és a nagyközönséggel.  

Feladat

Alakítsatok négyfős csoportokat. Minden csoport rendelkezésére állnak különböző gyártóktól származó cola minták és információs anyagok az alábbi mérésekről :

· Foszfáttartalom meghatározása diétás Coca-Colából látható spektrofotometria segítségével

· Foszforsav-tartalom meghatározása diétás Coca-Colából potenciometrikusan

Az egyes csoportoknak mindkét módszerrel meg kell határozni a foszforsavtartalmat. Hasonlítsátok össze az eredményeket  - g / liter- más csoportok eredményeivel! Az eredményeket értékeljétek a vonatkozó EU szabályozás alapján (megengedett foszforsavtartalom / L) ! 

Tervezés

Rövid internetes kutakodással (http://eur-lex.europa.eu/LexUriServ/site/en/consleg/1995/L/01995L0002-20060815-hu.pdf
) derítsétek ki, mennyi az üdítőitalokban a foszforsav maximálisan megengedett értéke a jelenleg érvényes EU szabályozás szerint! Ezt követően tanulmányozzátok a mérések elvégzéséhez szükséges Standardbase leírásokat! A csoport minden tagja rendelkezzen egy példánnyal! Figyelmesen olvassátok el a vizsgálatra vonatkozó leírást és elméleti háttéranyagot. Győződjetek meg arról, hogy mindenki tisztában van-e az elvégzendő feladattal! Döntsétek el, hogy ki végzi el az egyes részfeladatokat (oldatok elkészítése, keresés az adatbázisban stb.)!

Készítsetek tervet az elvégzendő feladatokról, foglaljátok le a szükséges berendezéseket, vegyszereket és írjátok be az időbeosztást a adatlapra!

Gyakorlati feladat

Gyakorlati munka

Miután beosztottátok, hogy az egyes csoporttagok milyen feladatot csinálnak, készítsétek elő a munkaterületet, gyűjtsétek össze a szükséges felszereléseket, anyagokat.

Olvassátok el az utasításokat, győződjetek meg róla, hogy tisztában vagytok-e a mérés gyakorlati lépéseivel, az eredmények értelmezésének szempontjaival!

Fontos, hogy a munka elvégzése előtt mindenki részesüljön balesetvédelmi oktatásban.

Minden csoportnak:

Gyűjtsétek össze a használandó technikákra vonatkozó ismereteket! Ha az elmélettel kapcsolatban kérdések merülnek fel, forduljatok a gyakorlatvezető tanárhoz! 

Tervezzétek meg csoporton belül, más csoportokkal, illetve  a gyakorlatvezető tanárral közösen a munkafolyamatokat. A tervezés hatékonyságának érdekében vegyétek figyelembe az egyes munkafázisok (mintaelőkészítés, eszköz előkészítés, oldatok elkészítése, mérés, adatgyűjtés, értékelés, prezentáció) elvégzéséhez szükséges időt! Célszerű például az oldatok elkészítése előtt bekapcsolni a spektrofotométert, ugyanis annak bemelegedéséhez legalább 30 perc szükséges.

Minden csoport:

Készítsétek el a méréshez szükséges oldatokat!

Készítsétek el a standard KH2PO4 oldatokat!

Vegyétek fel a kalibrációs görbéket!

Készítsétek elő a mintákat!

Végezzétek el a méréseket az adott mintákon!

Gyűjtsétek össze más csoportok mérési eredményeit, majd válasszátok ki a statisztikai számításokra alkalmas eredményeket (hagyjátok ki a feltűnően szóródó értékeket)! Számítsatok átlagot mindkét eljárás eredményeiből és értékeljétek az eredményeket az Élelmiszerbiztonsági Tanács szabályozásának szempontjából!

Írjatok jelentést az Európai Élelmiszerbiztonsági Tanácsnak, a gyártóknak és a nagyközönségnek!

Tapasztalatok

A mérésekről és eredményekről, azok kiértékeléséről írjatok jelentést az illetékeseknek (gyártó, ÉT). A jelentés formája lehet poszterelőadás, PowerPoint előadás. A jelentésnek a következőket kell tartalmaznia:

· Az eljárások leírását

· Az idő és munkabeosztást tartalmazó adatlapot

· Értékelőlapot az egyes mintákra, a két módszerből külön-külön számított átlagokkal

Idő és munkabeosztás

Osszátok fel egymás közt az elvégzendő részfeladatokat! Határozzátok  meg az ezekhez szükséges időt!  

	Feladat
	Diák
	Tervezett idő

(Feladatervezés közben töltendő ki)
	Felhasznált idő

(Mérés után töltendő ki)

	KH2PO4 standard oldatok
	
	
	

	cola oldatok
	
	
	

	Ammónium vas(II) szulfát hexahidrá oldat
	
	
	

	Ammónium heptamolibdát tetrahidrát
	
	
	

	R reagens
	
	
	

	Kalibrációs görbe
	
	
	

	Potenciometri-kus titrálás
	
	
	

	Spektrofoto-

metria
	
	
	

	Eredmények érékelése
	
	
	


Eredmények értékelése

Gyűjtsétek össze a mérési eredményeket minden csoportból (3 mérés/minta/módszer/csoport)! Az összes csoport mérési eredményeinek felhasználásával számoljatok átlagot minden mintára! Határozzátok meg a különböző módszerrel mért értékek szórását! A megbízhatóbb módszer (kisebb szórás) szerint értékeld a kapott eredményeket, hogy megfelelnek-e az Élelmiszeregbiztonsági Tanács ajánlásának (a foszfáttartalmat is tekintsétek foszforsavtartalomnak). 

	minta
	UV-Vis

(mg/L)

átlag
	szórás
	potenciometria

(mg/L)

átlag
	szórás
	mg/L

a megbízhatóbb módszer szerint
	EU szabványnak megfelel / nem felel meg 

	
	
	
	
	
	
	

	
	
	
	
	
	
	

	
	
	
	
	
	
	


 Tanári útmutató
Rövid áttekintés a mérési feladat céljairól

A diákok egy élelmiszeranalitikai laboratórium egyik részlegében dolgoznak. A részleg felkérést kapott colaminták foszforsavtartalmának meghatározására két különböző módszer segítségével. Az egyes csoportok eredményeit összegyűjtik, átlagolják (3 mérés/minta/módszer/csoport, azaz 2 x 9 mérés / csoport). A két módszer közül ki kell választaniuk a megbízhatóbbat aszerint, melyik jellemezhetőbb kisebb szórással. A megbízhatóbb módszerrel kapott eredmények alapján értékelniük kell az eredményeket, megfelelnek-e az Élelmiszerbiztonsági Tanács szabályozásainak. Az eredményekről jelentést kell készíteniük a gyártók, a megrendelők és a nagyközönség számára. A jelentés lehet poszterelőadás, vagy PowerPoint előadás.

A csoportok szervezése és irányítása

A diákok 3-4 fős csoportokban dolgoznak. Kisebb csoportok esetén nem teljesíthető a feladat az adott időintervallumban. Egy 20-25 fős osztályt feltételezve ez 5-8 csoportot jelent.

A gyors és hatékony feladatteljesítés érdekében a csoporttagok együtt dolgoznak. 

A gyakorlati munka során mindegyik csoport három cola mintát vizsgál két különböző módszerrel:

1. potenciometrikus módszer

2. látható spektrofotometrikus módszer

Minden mintát három parallel méréssel vizsgálnak (3 független mérés / minta / módszer / csoport) tehát a részleg összes csoportja által mért adatok összessége elegendő a megbízható statisztika  elkészítéséhez.

Óraterv tanároknak

Bár a pontos óratervet több tényező befolyásolhatja, az alábbiakban bemutatunk egy javasolt beosztást:

· Bevezető és előzetes ismeretanyag ellenőrzése

           20 perc

· Csoportok beosztása, munkaterv elkészítése


  
  60 perc

· Gyakorlati munka kivitelezése, adatok feldolgozása


280 perc

· Adatlapok kitöltése, adatok értékelése, jelentés elkészítése
180 perc

Készségfejlesztés

A hatékony munkavégzéshez szükséges készségek elsajátítása

A feladat elvégzése során az egyre magasabb szintű csoportmunka elősegíti a diákok  fejlődését az idő-és munkabeosztás valamint a kommunikáció terén.

A munkavégzés kezdetekor a tanár részéről kisebb vagy nagyobb mértékű segítség szükséges a csoportok kialakításában, a részfeladatok, célok, határidők meghatározásában. Az eredményes stratégia kialakítása nem közvetlen utasítással, hanem rávezető kérdésfelvetéssel segítendő elő.

A gyakorlati munka eredményei, a kitöltött adatlapok és beszámoló lehetővé teszik a vonatkozó szabályozások alapján való egyértelmű értékelést.

Diákok:

· Együttműködés másokkal a hatékony feladatteljesítés érdekében

· Tudományos ismeretek alkalmazása a feladatmegoldásban

· Idő-és munkabeosztás

· Tudományos adatok vizsgálata, mérése, elemzése és értékelése

· Szabatos szóbeli és írásbeli beszámolás

· Adatbázisok használata

Útmutatás

Az iránymutatás mértéke jelentősen függ a diákok habitusától és előzetes tapasztalataitól. A már korábban is eredményesen együttműködő közösség nagyobb önállósággal bírhat. A diákok előzetes tapasztalataitól függetlenül a tanárnak mindenképpen be kell tartatnia az időhatárokat, ha szükséges, az egész osztályt érintő facilitációs (előremozdító) technikák alkalmazásával. A rendelkezésre álló idő ugyanis csak akkor elegendő a feladat teljesítéséhez, ha a csoporttagok együttműködnek. Elengedhetetlen tehát a csoporton belüli és a csoportok közötti kommunikáció, csakúgy mint az idő- és munkabeosztás megszervezése.

A mérések során alkalmazandó készülékek (spekrofotométer, potenciometrikus készülék, különös tekintettel automata büretta alkalmazása esetén) kezelésére vonatkozóan feltételezhető bizonyos szintű előzetes tudás, javasoljuk azonban egy rövid ismertető megtartását ezek helyes működtetéséről.

Fontos, hogy a jelentős mennyiségű gyakorlati munka során a lehető legtöbb technikai jellegű segítséget nyújtsuk diákjainknak.

Ahhoz, hogy az eredményeiket ki tudják értékelni, a diákoknak utána kell járniuk, hogy mennyi az EU-ban a foszforsav/foszfát üdítőitalokban megengedett maximális mennyisége. A fent megadott weblapon elérhető dokumentumban azonban kizárólag a foszforsav mennyiségi korlátozására vonatkozóan szerepel adat. Ezért fel kell hívni a diákok figyelmét arra, hogy a kiértékelés során a foszfáttartalom méréseinek adatait is ezzel kell összehasonlítani. 

A foszforsavtartalom meghatározásához alkalmazott két technika megbízhatósága különböző. Magyarázzuk el a diákoknak, hogyan számolják ki a mérések szórását, illetve, hogy az alacsonyabb szórással jellemezhető (megbízhatóbb) mérési módszer adatait használják az eredmények értékelésekor. A szórást az alábbi képlet segítségével számolhatjuk ki:

az adatok átlaga.

A csoportok kialakításához hasznos információkat találunk a www.presentingscience.com/aflchem/key/groupwork.htm honlapon.

Esetlegesen felmerülő problémák megelőzhetők az alábbi információk átadásával:

· Technikai segédletek, vegyszerek helyes kezelése, műszerek működtetése

· Balesetvédelmi szempontok 

· Másokkal való munkakapcsolat

Technikai megjegyzések

Előkészítés


Készítsük elő a szükséges vegyszereket, reagenseket, műszereket. A diákoknak a módszerleírásokban közölt utasításokat kell követniük.

A tapasztalat azt mutatja, hogy 20 perces forralás elegendő a cola minták szénsavmentesítéséhez a potenciometrikus titrálást megelőzően. Így sem mechanikai, sem ultrahangos rázatás nem szükséges.

Készülékek, anyagok

Minden  csoportnak rendelkezésére kell hogy álljon megfelelő mennyiségű desztillált víz és vegyszer a standard oldatok elkészítéséhez. A diákok részére előre elkészített standard oldatok és előkészített cola minták is adhatók. A reagens oldatokat is kaphatják készen, de maguk is elkészíthetik azokat.  

Tesztfeladatok
Válaszd ki a helyes választ!

1. A cola mintákat mérés előtt kiforraljuk, hogy eltávolítsuk a :
a. CO2 -ot
b. koffeint
c. H3PO4-t
d. baktériumokat

2.
300.0 mg KH2PO4 –t oldunk 500.0 mL vízben. A kapott oldatból 25.00 mL-t kiveszünk egy mérőhengerbe és 100 mL-re töltjük. Az így kapott KH2PO4 oldat koncentrációja:

a. 15 mg/L

b. 150 mg/L

c. 75 mg/L

d. 125 mg/L

3.
Ha egy minta abszorbanciája 0.500, a transzmittanciája:

a. 3.16 %

b. 1.70 %

c. 31.6 %

d. 50.0 %

4. 50.00 mL cola, 40 mg H3PO4 –t tartalmaz. Hány mL NaOH mérőoldat szükséges, hogy az első ekvivalenciapontot elérjük? c(NaOH) = 0.0420 mol/L 

 a.

35.68

b.     13.86

c.     9.718
d.     11.53

5. Egy oldat, ami a vörös tartományban (750 nm körül) mutat elnyelést ……színű.

a.
zöld

b. 
kék

c. 
sárga

d. 
fekete

6. Mennyi kálium-dihidrogénfoszfát szükséges 1000.0 mL standard oldat elkészítéséhez, ha ennek 5.00 mL-ét 100.0 mL-re hígitva a kapott oldat foszforkoncenrációja 1.0 mg/L? 

a. 87.8 mg

b. 93.4 mg

c. 6805 mg

d. 879 mg
A válaszokat pirossal írtuk a szövegbe.
Tesztfeladatok

Válaszd ki a helyes megoldást!

2. A cola mintákat mérés előtt kiforraljuk, hogy eltávolítsuk a :
e. CO2 -ot
f. koffeint
g. H3PO4-t
h. baktériumokat

2.
300.0 mg KH2PO4 –t oldunk 500.0 mL vízben. A kapott oldatból 25.00 mL-t kiveszünk egy mérőhengerbe és 100 mL-re töltjük. Az így kapott KH2PO4 oldat koncentrációja:

e. 15 mg/L

f. 150 mg/L

g. 75 mg/L

h. 125 mg/L

3.
Ha egy minta abszorbanciája 0.500, a transzmittanciája:

e. 3.16 %

f. 1.70 %

g. 31.6 %

h. 50.0 %

7. 50.00 mL cola, 40 mg H3PO4 –t tartalmaz. Hány mL NaOH mérőoldat szükséges, hogy az első ekvivalenciapontot elérjük? c(NaOH) = 0.0420 mol/L 

 a.

35.68

b.     13.86

c.     9.718

d.     11.53

8. Egy oldat, ami a vörös tartományban (750 nm körül) mutat elnyelést ……színű.

a.
zöld

b. 
kék

c. 
sárga

d. 
fekete

9. Mennyi kálium-dihidrogénfoszfát szükséges 1000.0 mL standard oldat elkészítéséhez, ha ennek 5.00 mL-ét 100.0 mL-re hígitva a kapott oldat foszforkoncenrációja 1.0 mg/L? 

a. 87.8 mg

b. 93.4 mg 
c. 6805 mg

d. 879 mg

